На основу члана 19. Закона о јавном информисању и медијима („Службени гласник РС“, бр.83/14, 58/15), чланa 4-11. Правилника о суфинансирању пројеката за остваривање јавног интереса у области јавног информисања („Службени гласник РС“ брoj 16/16, 8/2017), Одлуке о утврђивању јавног интереса у области јавног информисања Општине Лајковац („Службени гласник Општине Лајковац, број: 1/2018), Одлуке о измени Одлуке о утврђивању јавног интереса у области јавног информисања Општине Лајковац („Службени гласник Општине Лајковац, број: 4/2018), члана 3. Oдлуке о покретању поступка за суфинансирање пројеката у области јавног информисања на територији општине Лајковац за 2018. годину, бр. 06-38/18-III од 04.04.2018. године, Одлуке о оправданости доделе државне помоћи мале вредности (de minimis) за суфинансирање пројеката у области јавног информисања на територији општине Лајковац у 2018. години, бр. 410-200/2018- I од 02.04.2018. године и члана 9. Пословника о раду Општинског већа општине Лајковац („Сл. гласник општине Лајковац“, бр.12/08), Општинско веће општине Лајковац на седници одржаној дана 24.04.2018. године расписује

**ИЗМЕНЕ И ДОПУНЕ ЈАВНОГ ПОЗИВА**

**за суфинансирање пројеката производње медијских садржаја из области јавног информисања на територији општине Лајковац у 2018. години**

Врше се измене и допуне ЈАВНОГ ПОЗИВА за суфинансирање пројеката производње медијских садржаја из области јавног информисања на територији општине Лајковац у 2018. години, који је објављен у дневном листу Српски телеграф дана 11.04.2018. године, и то:

**I У тачки 1. НАМЕНА СРЕДСТАВА** бришу се речи „Средства се неће одобравати за области као ни медијима који нису наведени у Одлуци о утврђивању јавног интереса у области јавног информисања општине Лајковац бр. 06-16/18-III од 21.02.2018. године“ и уписују речи:

„Средства се неће одобравати за области које нису наведене у Одлуци о утврђивању јавног интереса у области јавног информисања општине Лајковац (''Сл.гласник општине Лајковац'' бр. 1/2018) и Одлуци о измени Одлуке о утврђивању јавног интереса у области јавног информисања општине Лајковац (''Сл.гласник општине Лајковац'' бр. 4/2018).“

У свему осталом тачка **1. НАМЕНА СРЕДСТАВА** остаје непромењена.

**II Тачка 3. ПРАВО УЧЕШЋА** мења се и гласи:

„На конкурсу може учествовати:

1. Издавач медија чији медиј је уписан у Регистар медија, односно Регистар јавних гласила у Агенцији за привредне регистре
2. Правно лице, односно предузетник који се бави производњом медијских садржаја и који приложи доказ да ће суфинансиран медијски садржај бити реализован путем медија.

Право учешћа на Конкурсу немају издавачи који се финансирају из јавних прихода.

Учесник Конкурса може конкурисати само са једним пројектом.

Под пројектом се подразумева заокружена програмска целина или део целине (жанровска и временска), којом се доприноси остваривању јавног интереса, у складу са законом.

Ако је учесник конкурса издавач више медија, може на конкурсу учествовати са једним пројектом за сваки медиј.

Учесник конкурса може поднети захтев за суфинансирање највише до 80% укупне вредности пројекта.

Учесник Конкурса коме су додељена средства за пројекат може у току исте календарске године да учествује са истим пројектом на конкурсима расписаним на свим нивоима власти, с тим да укупно додељена средства не прелазе 80 % вредности пројекта.

Конкурс се расписује за суфинансирање пројеката чија реализација не може бити дужа од 3 године.“

**III У Тачки 4. КРИТЕРИЈУМИ ЗА ОЦЕНУ ПРОЈЕКАТА**:

После поднаслова „На основу критеријума из става 1. тачка 1. овог члана, посебно се оцењује:“ у подтачки 1. бришу се речи „остваривање јавног интереса у складу са Одлуком о утврђивању јавног интереса у области јавног информисања општине Лајковац бр. 06-16/18-III од 21.02.2018. године;“ и уписују речи:

„остваривање јавног интереса у складу са Одлуком о утврђивању јавног интереса у области јавног информисања општине Лајковац („Сл. гласник Општине Лајковац“, број: 1/2018) и Одлуком о измени Одлуке о утврђивању јавног интереса у области јавног информисања општине Лајковац (''Сл.гласник општине Лајковац'' бр. 4/2018).“

 После поднаслова „На основу критеријума из става 1. тачка 1. овог члана, посебно се оцењује“ у подтачки 4. испод речи „пројектне активности“ додају се речи:

„трошкови производње медијских садржаја по врстама медија“

 После поднаслова „ПОСЕБНИ КРИТЕРИЈУМИ за оцењивање пројеката су“ после речи „оригиналност и значај пројекта за кориснике општине Лајковац“ додаје се:

„тачка 3. гледаност, слушаност и праћење медија преко којих се информише већи број грађана општине Лајковац“

У свему осталом тачка **4. КРИТЕРИЈУМИ ЗА ОЦЕНУ ПРОЈЕКАТА** остаје непромењена.

**IV Тачка 4. РОКОВИ мења се и гласи тачка 5. РОКОВИ.**

**V У Тачки 5. РОКОВИ** бришу се речи „Пријаве на Конкурс подносе се у року од 15 дана од дана објављивања у дневном листу „Српски телеграф“ и на званичној интернет страни општине Лајковац [www.lajkovac@org.rs](http://www.lajkovac@org.rs)“ и уписују речи:

„Пријаве на конкурс подносе се до 07.05.2018. године до 15 часова. Измене и допуне Јавног позива за суфинансирање пројеката производње медијских садржаја из области јавног информисања на територији општине Лајковац у 2018. години објавиће се у дневном листу Српски телеграф и на званичној интернет страни Општине Лајковац [www.lajkovac@org.rs](http://www.lajkovac@org.rs). Пријаве поднете пре објављивања измена и допуна Јавног позива узеће се у разматрање.“

У свему осталом тачка **5. РОКОВИ** остаје непромењена.

**VI Тачка 5. ДОКУМЕНТАЦИЈА** мења се и гласи тачка **6. ДОКУМЕНТАЦИЈА**.

У свему осталом тачка **6. ДОКУМЕНТАЦИЈА** остаје непромењена.

**VII Тачка 6. ПОЗИВ ЗА УЧЕШЋЕ У РАДУ КОМИСИЈЕ** мења се и гласи тачка **7. ПОЗИВ ЗА УЧЕШЋЕ У РАДУ КОМИСИЈЕ**

**VIII У Тачки 7. ПОЗИВ ЗА УЧЕШЋЕ У РАДУ КОМИСИЈЕ** бришу се речи „Предлоге слати до закључења Конкурса, односно 15 дана од дана објављивања Конкурса у дневном листу „Српски телеграф“ и на званичној интернет страни општине Лајковац [www.lajkovac@org.rs](http://www.lajkovac@org.rs)“

и уписују речи:

 „Предлоге слати до закључења Јавног позива, до 07.05.2018. године“

У свему осталом тачка **7. ПОЗИВ ЗА УЧЕШЋЕ У РАДУ КОМИСИЈЕ** остаје непромењена.

**IX Тачка 7. ОПШТЕ ИНФОРМАЦИЈЕ** мења се и гласи тачка **8. ОПШТЕ ИНФОРМАЦИЈЕ**

**X У Taчки 8. ОПШТЕ ИНФОРМАЦИЈЕ** бришу се речи **„**Пријаве слати до закључења Јавног Позива односно 15 дана од дана објављивања Јавног Позива у дневном листу „Српски телеграф“ и на званичној интернет страни општине Лајковац [www.lajkovac@org.rs](http://www.lajkovac@org.rs) на адресу:

Општина Лајковац,

Општинска управа,

Одељење за општу управу и друштвене делатности

Омладински трг бр.1,

14224 Лајковац, за Јавни конкурс за суфинансирање пројеката производње медијских садржаја из области јавног информисања на територији општине Лајковац у 2017. години, а ради остваривања јавног интереса или лично на Писарници Општинске управе општине Лајковац“ и уписују речи:

 „Пријаве слати до закључења Јавног позива, до 07.05.2018. године на адресу:

Општина Лајковац,

Општинска управа,

Одељење за општу управу и друштвене делатности

Омладински трг бр.1,

14224 Лајковац, за Јавни позив за суфинансирање пројеката производње медијских садржаја из области јавног информисања на територији општине Лајковац у 2018. години, а ради остваривања јавног интереса или лично на Писарници Општинске управе општине Лајковац.“

У свему осталом тачка **8. ОПШТЕ ИНФОРМАЦИЈЕ** остаје непромењена.

**XI** У свему осталом Јавни позив за суфинансирање пројеката производње медијских садржаја из области јавног информисања на територији општине Лајковац у 2018. години, које је расписало Општинско веће Општине Лајковац, број 06-38/18-III од 04.04.2018. године, а који је објављен у дневном листу Српски телеграф дана 11.04.2018. године, остаје непромењен.

ОПШТИНСКО ВЕЋЕ ОПШТИНЕ ЛАЈКОВАЦ

Број: 06-45/18-III од 24.04.2018. године

 ЗАМЕНИК ПРЕДСЕДНИКА

 ОПШТИНСКОГ ВЕЋА

 Ненад Џајевић